 Obrazloženje Plana nabave 
Agencije za društveno poticanu stanogradnju Grada Rijeke za 2021. god.
Agencija za društveno poticanu stanogradnju Grada Rijeke obvezna je provoditi nabavu roba i usluga te ustupanje radova sukladno odredbama Zakona o javnoj nabavi ("Narodne novine" broj 120/16 – u daljnjem tekstu Zakon).

Odredbom članka 28. Zakona definirano je da naručitelj donosi Plan nabave za proračunsku ili poslovnu godinu te sadržaj istog. 
Sukladno članku 28. stavku 1. Zakona naručitelj je dužan ažurirati Plan nabave prema potrebi.
Slijedom navedenog, u nastavku se daje kratko obrazloženje Plana nabave Agencije za 2021. godinu u kojem su sadržani podaci potrebni za praćenje i usklađivanje sa navedenim Zakonom.
Evidencijski broj nabave: 1-2021: Usluga obavljanja računovodstvenih poslova po pravilima proračunskog računovodstva (za razdoblje od 01.01.2022. – 31.12.2022. g.).

Planirani početak postupka jednostavne nabave je u IV. kvartalu 2021. godine za uslugu koja bi se ugovorila za razdoblje od 01.01.2022. do 31.12.2022. godine.
Procijenjena vrijednost ove nabave iznosi 105.000,00 kn bez PDV-a.

Evidencijski broj nabave: 2-2021: Usluga održavanja programske aplikacije za vođenje prodaje stanova po modelu društveno poticane stanogradnje (za 2022. godinu).

Ova jednostavna nabava planira se u iznosu od 33.000,00 kn bez PDV-a a planirani početak postupka nabave je IV. kvartal 2021. godine za uslugu koja će se izvršavati tokom 2022. g.

Evidencijski broj nabave: 3-2021: Usluga pružanja hostinga, tehničke podrške i održavanja web stranice (za 2022. godinu).

Početak postupka jednostavne nabave za ovu uslugu planira se u IV. kvartalu 2021. godine u procijenjenom iznosu od 30.000,00 kn bez PDV-a.

Evidencijski broj nabave: 4-2021: Usluga nadzora nad izvođenjem građevinskih radova na izgradnji višestambenih zgrada na Martinkovcu u Rijeci koji se grade po modelu društveno poticane stanogradnje (POS Martinkovac I.faza).

Ovim otvorenim postupkom procijenjene vrijednosti 350.000,00 kn bez PDV-a planira se nadzor građevinskih radova na projektu POS Martinkovac čiji se završetak postupka nabave izgradnje višestambenih građevina uz izradu projektne dokumentacije planira za polovicu siječnja 2021. godine.
Sukladno tome se predlaže da početak nabave usluge nadzora bude u prvom kvartalu 2021. godine.

Procijenjeno trajanje ugovora je 550 kalendarskih dana od dana uvođenja u posao.

Evidencijski broj nabave 5-2021: Usluga tehničke podrške i održavanja sustava aplikativne podrške za poslovne procese upravljanja uredskim poslovanjem i poslovnom dokumentacijom.
Usluga uključuje isporuku i instalaciju novih verzija softvera Infor EAM koji čini osnovu navedene aplikativne podrške, a čime se osigurava nadogradnja postojećih funkcionalnosti te isporuku novih funkcionalnosti čija implementacija bi mogla biti od interesa za daljnju provedbu projekta, tehnološko usavršavanje softvera da bi mogao pratiti i podržati daljnje pravce razvoja informacijskog sustava i aplikativne podrške poslovanju Agencije, isporuku i instalaciju zakrpa (engl. „patch“) bitnih za ispravno funkcioniranje softvera Infor EAM  i/ili sigurnost podataka, hrvatsku inačicu korisničkog sučelja i dokumentacije za svaku isporučenu novu verziju ili zakrpu softvera Infor EAM te otklanjanje funkcionalnih nepodudarnosti ili  grešaka u radu softvera Infor EAM. 

Planirani početak postupka ove jednostavne nabave planiran je za IV. kvartal 2021. godine na ukupan iznos od 36.000,00 kn bez PDV-a.
Slijedom navedenog, predlaže se Upravnom vijeću usvajanje Plana nabave za 2021. godinu sukladno tabličnom prikazu koji je njegov sastavni dio. 

